**Invitation til temadage om børns søvn, samt om udvikling af Landsdækkende Database for Børn og Unges sundhed.**

Databasen Børns Sundhed og den Landsdækkende Database for Børn og Unge, vil gerne invitere alle landets sundhedsplejersker til temadag 3 steder i landet. (Læs mere om baggrund nederst i mailen)

På temadagen vil der være oplæg omhandlende en ny rapport om børns søvn. Rapporten er udarbejdet af børnesundhedsforskere på Statens Institut for Folkesundhed, på baggrund af sundhedsplejerske journal data.

Der vil være ekspertoplæg af førende søvnforsker Poul Jennum, samt praksisorienteret oplæg fra Center for søvn Sine Ditlev Bihlet, som vil bidrage med nyeste viden om børns søvn, og med konkrete værktøjer til sundhedsplejerskernes vejledning til spæd- og småbørn, samt skolebørn.

Derudover vil der være oplæg om udviklingen af den Landsdækkende Database for Børn og Unges sundhed, herunder oplæg fra kommuner der allerede nu er med i databasesamarbejdet, som vil give et indblik i hvordan de anvender datarapporter og sundhedsprofiler i deres arbejde med strategi og indsatser i kommunen.

**Temadagen er gratis** (se programmet nedenfor)

Programmet er enslydende i de forskellige regioner, blot er tidspunktet lidt forskudt i København.

I kan melde jer til den temadag der passer jer bedst.

Temadagene vil blive afholdt fra **kl. 9.30 -15.30** på nedenstående datoer, dog i Kbh. er det er **fra 10-16**:

**23/5 Region Hovedstaden** **kl. 10 - 16**

Chr. Hansen Auditorium, Bartholinsgade 4a,1356 Kbh. K.,

Tilmeldings link: <https://event.sdu.dk/temaboern-regionh>

**24/5 Region Nord kl. 9.30 -15.30**

Trekanten, Sebbersundsvej 2a, 9229 Aalborg Øst, i Salen,

                      Tilmeldings link: <https://event.sdu.dk/temaboern-regionn>

**13/6** **Region Syd kl. 9.30 -15.30**

Syddansk Universitet, Universitetsparken 1, 6000 Kolding

Tilmeldings link: <https://event.sdu.dk/temaboern-regions>

Sæt allerede nu kryds i kalenderen. **Tilmelding senest 30.4.23.**

Hvis I har spørgsmål til temadagen eller den landsdækkende database er I velkomne til at kontakte formanden for Databasen Børns Sundhed Pia Rønnenkamp. Mail:piro@sdu.dk, tlf. 23 64 72 94

Programmet er enslydende i de forskellige regioner, blot er tidspunktet lidt forskudt i København.

I kan melde jer til den temadag der passer jer bedst

|  |  |  |
| --- | --- | --- |
| **Region Nord & Syd** | **PROGRAM** | **Region H** |
| 09.30 | Møde ind kaffe/te Croissants | 10.00 |
| 10.00 | Velkommen, Hvem er DBS, hvad er det vi leverer /v. Pia Rønnenkamp, formand for Databasen Børns Sundhed | 10.30 |
| 10.10 | Udvikling af en Landsdækkende Database for Børns og Unges Sundhed /v. Pia Rønnenkamp, formand for Databasen Børns Sundhed og Trine Pagh Pedersen, seniorforsker på Statens Institut for Folkesundhed, SDU, Hannah Glismann, konsulent og sekretær i Databasen Børns Sundhed | 10.40 |
| 11.00 | Pause med frugt og vand | 11.30 |
| 11.20 | Rapporten om børns søvn baseret på sundhedsplejerskedata/v. Lis Marie Pommerencke,  Videnskabelig assistent, Statens Institut for Folkesundhed, SDU | 11.50 |
| 12.00 | Ledende sundhedsplejersker fortæller om, hvordan de anvender datarapporter og  sundhedsprofiler i deres arbejde med strategi og indsatser i kommunen. | 12.30 |
| 12.20 | Frokost | 12.50 |
| 13.00 | **Hvorfor er søvn vigtig for det voksende barn?**  Børns normale og patologiske søvn,v. Søvnforsker/neurolog v. Poul Jørgen Jennum, Professor, overlæge, dr.med., Dansk Center for Søvnmedicin, Afdeling for Hjerne- og nerveundersøgelser, Rigshospitalet | 13.30 |
| 14.00 | Kaffe/te og sødt | 14.30 |
| 14.20 | **Søvnens basale fysiologi i praksis hos babyer, børn og unge**   * Det cirkadiske ur og søvnpres * Hvordan bruges denne viden konkret i vejledningen af babyer, børn og unge og familier. * Eksempler cases.   I København er det ved. Sine Ditlev Bihlet som er sundhedsplejerske og medstifter af Center for børn og unges søvn. I Region Nord og syd er det ved Karen Kildahl som er jordemoder og børnesundhedsvejleder med speciale i søvn, og medstifter af Center for børn og unges søvn. | 14.50 |
| 15.20 | Afslutning | 15.50 |
| 15.30 | Farvel og tak for i dag | 16.00 |

**Baggrund for temadagen**

Databasen Børns Sundhed er et samarbejde mellem 33 sundhedsplejerskeordninger i hele Danmark.

Databasen Børns Sundhed holder årligt en temadag for sundhedsplejerskerne, hvor den nyeste rapport fra databasesamarbejdet fremlægges. Emnerne til rapporterne er udvalgt af sundhedsplejerskerne og de er udarbejdet ud fra sundhedsplejerskernes data. Dette års rapport omhandler børns søvn.

Vi har i mange år arbejdet for en landsdækkende database med sundhedsplejerske data, fordi sundhedsplejerskerne er de eneste der ser nærmest alle børn, og derfor har en unik viden der kan bruges internt i kommunerne til at planlægge indsatser, samt landsdækkende til at styrke børnesundheden i Danmark og mindske ulighed i sundhed.

Den Landsdækkende Database for Børn og Unges sundhed er et samarbejde mellem Regionernes Kliniske Kvalitetsudviklings program, Danske Regioner, Kommunernes Landsforening, Sundhedsdatastyrelsen, Statens Institut for Folkesundhed og Databasen Børns Sundhed om at etablere og samle standardiserede oplysninger fra sundhedsplejerskernes kommunale journalsystemer, samt at anvende udvalgte journaloplysninger og oplysninger fra andre registre i en klinisk kvalitetsdatabase, der dækker alle børn og unge fra fødsel og til 15 år.

Oplysningerne til databasen skal udvælges, så de kan sammensættes i kvalitetsindikatorer, der dels understøtter vejledningerne på området, og dels giver mulighed for en ensartet, national monitorering af kvaliteten på børne- og ungeområder mhp. læring og udvikling på tværs af faggrupper og geografi.

Der arbejdes for, at LDBU på sigt også vil indeholde oplysninger fra jordemødre og praktiserende læger.

I kan læse mere om den landsdækkende database [Landsdækkende database](https://eur03.safelinks.protection.outlook.com/?url=https%3A%2F%2Fwww.rkkp.dk%2Fkvalitetsdatabaser%2Fnye-databaser%2Flandsdakkende-database-for-born-og-unges-sundhed-ldbu%2F&data=05%7C01%7Cpiro%40sdu.dk%7Cf01ceb187a2c428fedea08db2a12693c%7C9a97c27db83e4694b35354bdbf18ab5b%7C0%7C0%7C638150030779980491%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Ht%2B3Tkp57dpKevN3pdxbhLdXUM9FIVTY8NeKKEb1nMk%3D&reserved=0)